Sandalus

Sandalus er en slekt biller. De finnes ikke i Nord-Europa, men et par arter er funnet i den aller sørligste delen av kontinentet. Svært lite er kjent om biologien men man vet at larvene til én art er parasitter på sangsikader. Det synes sannsynlig at dette også kan gjelde de andre artene.

Utseende 
Middelsstore (17 – 25 mm), avlange, kraftig bygde biller som lettest kjennes på hannenes antenner. Hodet er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 11-leddete. Hannenes antenner består av 20-40 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. Brystskjoldet (pronotum) er forholdsvis lite, bredere enn hodet, men smalere enn dekkvingene, uten tydelige opphøyde lister, knøler eller groper. Dekkvingene er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. Beina er middels lange, slanke med fem fotledd. Et anatomisk særtrekk er at tråputene (empodia) mellom føttenes klør bærer flere børster.

Levevis 
Den nordamerikanske arten Sandalus niger legger egg i barksprekker, der også sangsikader (Cicadidae) legger sine egg. Eggene klekkes til små, aktive triungulin-larver. Disse haker seg fast i nyklekte sikadenymfer som er på vei ned i jorden, der de utvikler seg på planterøtter. Triungulin-larven forvandler seg til en markarktig larve som lever som en ytre parasitt (ektoparasitt) på sikadenymfen. Man antar at de andre rhipiceridene også kan være parasitter på sikader. De voksne insektene kan av og til finnes tallrikt svermende om dagen.

Utbredelse 
Slekten er utbredt i Amerika og Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien engbiller (Dascilloidea)
 Familien Rhipiceridae
 Slekten Sandalus Knoch, 1801  – Afrika, Nord- og Sør-Amerika

Liste over artene 

 Sandalus atricolor Picco, 1916
 Sandalus attenuatus (Laporte, 1834)
 Sandalus bowkeri Péringuey, 1888
 Sandalus capensis (Guérin-Méneville, 1843)
 Sandalus castanescens Fairmaire, 1897
 Sandalus costipennis Boheman, 1851
 Sandalus cribricollis Van Dyke, 1923
 Sandalus distinctus Péringuey, 1888
 Sandalus goryi (Laporte, 1834)
 Sandalus insuleatus Pic, 1923
 Sandalus kani Sakai & Sakai, 1981
 Sandalus marginatus Péringuey, 1888
 Sandalus mystacinus (Fabricius, 1794)
 Sandalus nebulosus (Guérin-Méneville, 1843)
 Sandalus niger Knoch, 1801
 Sandalus petrophya Knoch, 1801
 Sandalus porosus LeConte, 1868
 Sandalus proximus Péringuey, 1888
 Sandalus punctulatus Boheman, 1851
 Sandalus randyi Schnepp & Powell, 2018
 Sandalus sauteri Emden, 1924
 Sandalus segnis Lewis, 1887
 Sandalus subelongatus Picco, 1907
 Sandalus taiwanicus Lee, Satô & Sakai, 2005

Kilder 
 Rhipiceridae på Delta Interactive Key.

Eksterne lenker 
 

Biller formelt beskrevet i 1801
Dyr formelt beskrevet av August Wilhelm Knoch
Rhipiceridae